Riigi Kinnisvara koostöös Haridus- ja Teadusministeeriumiga kuulutas välja kunstikonkursi leidmaks parimad kunstiteoste ideelahendused rajatavale Saaremaa riigigümnaasiumi hoonesse (Väljaku 8, Kuressaare). Otsitav monumentaalne laetaies on planeeritud hoone kesksesse mahtu, peatrepi kohale ning tervitades hoonesse sisenejat.
Pakutav teos peab olema tasapinnaline, näiteks laemaal, kollaaž, foto või graafika laeteos jne, võib ühendada erinevaid kunstiliike ja materjale, kuid lubatud ei ole elektroonilised lahendused. Teosele on broneeritud peatrepi kohale jääv ovaalne laepind pindalaga 91 m2, mõõtudega 14 x 6,5m.
Pakutavad teosed peaksid sobituma hoonesse nii oma materjalide valiku kui ka teemakäsitluse poolest, olema kaudselt seotud noorte, nende ees seisvate valikute, hariduse ja/või kooli asukohaga.
Osalemistaotluste ja kavandite esitamise tähtaeg on 18. november 2020 kell 15.00.
Lae alla: